Bya PHIONA NANYOMO
OMUKAZI asuddewo omwana we eyakonziba n’agenda afumbirwa mu ddya eddala. Bino byabadde mu kabuga k’e Mateete mu disitulikiti y’e Ssembabule, Margaret Nangozi 29, bwe yasuulidde nnyina Veronica Namuddu abaana babiri okuli omuto Kizza Namanda 2 ne Enock Tumusime 13.
Abakulembeze mu kitundu n’abataka bavuddeyo ku mbeera y’abaana bataase obulamu bw’abwe.
Namuddu mutuuze ku kyalo Nakasenyi Kiteredde mu ggombolola y’e Mateete mu disitulikiti y’e Ssembabule agamba nti talina kya kubaliisa ate nga n’envuza zibaluma.
Namuddu yategeezezza nti okuva maama w’abaana bano abasulawo taddanga era bwe bamutumira abantu okujja abategeeza nti talina budde.
Akola ku nsonga z’abaana n’amaka ku poliisi y’e Mateete, Beatrice Nassanga yategeezezza nti poliisi etandise okunoonya Kyagera ne Nangozi bavunaanibwe omusango gw’okusuulawo abaana.
tso_Latn lug_Latn lug_Latn lug_Latn lug_Latn lug_Latn